Potamogeton

Potamogeton est genus plantarum angiospermarum aquaticarum.

 Nomen et taxinomia 
Nomine Potamogetonis, e vocabulis Graecis ποταμός 'fluvius' et γείτων 'vicinus' compositum, iam apud Dioscoridem Potamogetonem natantem designante, Linnaeus ad genus significandum usus est.Gilbert-Carter, H. 1964. Glossary of the British flora. Editio tertia. Cantabrigiae: Cambridge University Press. 

Hoc genus est typus familiae Potamogetonacearum, ad ordinem Alismatalium classis Monocotyledonearum pertinentis.

 Descriptio 

 Morphologia 
Herbae aquaticae, foliis demersis vel natantibus, distiche alternis. Inflorescentia spicata. Flores hermaphroditi, parvi, virescentes rufescentes brunneive, tepalis staminibusque quaternis, antheris extrorsis, carpellis tum singulis tum quaternis. Fructus tamquam drupae describi possunt, sed reapse nullis aliis fructibus similes sunt.Bentham, G. & Hooker, J.D. (1883). Genera plantarum, ad exemplaria imprimis in herbariis Kewensibus servata definita. Voluminis tertii Pars II, sistens Monocotyledonum ordines XXXIV. Londini: L. Reeve & Co., Williams & Norgate.Haynes, R.R., Les, D.H. & Holm-Nielsen, L.B. (1998) Potamogetonaceae. In: K. Kubitzki (ed.), The Families and Genera of Vascular Plants, IV: Flowering Plants – Monocotyledons: Alsimatanae and Commelinanae (except Gramineae), pp. 408–415. Springer. ISBN 3-540-64061-4.

Potamogeton a Groenlandia foliis alternis recedit (in illa sunt autem opposita), a Stuckenia vero stipulis liberis vel minus quam per mediam longitudinem folio adnatis, foliis haud canaliculatis, submersis natantibusve (in illa autem stipulae sunt per duas saltem partes longitudinis laminae folii adnatae, folia canaliculata, semper submersa).

 Oecologia 
Potamogetones maximi momenti in vegetatione aquatica sunt eo quod multis animalibus cibum et locum ubi habitent prebent.

 Species 

 Hodiernae 
Species Potamogetonum sunt circiter octoginta vel centum et per totum fere mundum inveniuntur. E quibus enumerari possunt: 

 Potamogeton natans L. (typus generis), foliis natantibus cum lamina, submersis vero lamina carentibus (in phyllodia reductis);Zalewska-Gałosz, Ioanna (2008) The genus Potamogeton L. in Poland – taxonomy and distribution [Polonice, sum summario Anglico]. Cracoviae. ISBN 978-83-925080-7-6Tison, J.-M. & de Foucault, B. (2014) Flora Gallica. Flore de France. Biotope. ISBN 978-2-36662-012-2
 Potamogeton nodosus L., foliis natantibus submersisque pro maxima parte cum lamina;
 Potamogeton lucens L. et P. perfoliatus L., foliis omnibus submersis.Markgraf, F. & Zoller, H. (1981) Gustav Hegi Illustrierte Flora von Mitteleuropa. Pteridophyta, Spermatophyta. Band I, Teil 2: Gymnospermae, Angiospermae – Monocotyledoneae 1. Berolini et Hammaburgi: Paul Parey. ISBN 3-489-51020-8
Stuckenia Börner, olim frequenter ut subgenus Potamogetonis habita [Potamogeton subg. Coleogeton (Rchb.) Raunkiaer], hodie saepius ab illo seiungitur.Haynes, R.R. & Hellquist, C.B. (2000) Potamogetonaceae. In: Flora of North America north of Mexico. Volume 22, Magnoliophyta: Alismatidae, Arecidae, Commelinidae (in part), and Zingiberidae. Neo Eboraci: Oxford Univ. Press.Stace, C. (2019) New Flora of the British Isles. Editio quarta. C & M Floristics. ISBN 978-1-5272-26302

 Fossiles 
Potamogeton corticosus Nikitin in Dorofeev est species fossilis oligocaena ad Enspel in Rhenania inventa.Köhler, J. & Uhl, D. (2014) Die Blatt- und Karpoflora der oberoligozänen Fossillagerstätte Enspel (Westerwald, Rheinland-Pfalz, W-Deutschland). Mainzer naturwiss. Arch. Beih., 35: 1–87. Sunt forsitan species etiam antiquiores, eocaenae nempe, quae in ColoratoManchester, S.R. (2001) Update on the megafossil flora of Florissant, Colorado. – In: Evanoff, E., Gregory-Wodzicki, K.M. & Johnson, K.R. (eds), Fossil Flora and Stratigraphy of the Florissant Formation, Colorado. Denveri: Denver Museum of Nature and Science, pp. 137–161. et MontanaSmith, M.A., Greenwalt, D.E. & Manchester, S.R. (2023) Diverse fruits and seeds of the mid-Eocene Kishenehn Formation, northwestern Montana, USA, and their implications for biogeography. Fossil Imprint, 79 (1): 37–88. inveniuntur.

Frequenter ex his speciebus fossilibus endocarpia (putamina scilicet) tantum ad nos pervenerunt.Teodoridis, V. (2007) Revision of Potamogeton fossils from the Most Basin and their palaeoecological significance (Early Miocene, Czech Republic). Bulletin of Geosciences 82 (4): 409–418.

Pinacotheca

 Notae 

Categoria:Alismatales
Categoria:Genera plantarum
Categoria:Taxa Linnaei